CELEX: 52011PC0871
Language: lt
Date: 2011-12-02
Title: Pasiūlymas TARYBOS SPRENDIMAS kuriuo nustatoma Europos Sąjungos pozicija Pasaulio prekybos organizacijos (PPO) Ministrų konferencijoje dėl prašymo taikyti įsipareigojimų atidėjimą, pagal kurį PPO narės taiko lengvatinį režimą mažiausiai išsivysčiusių šalių paslaugoms ir paslaugų teikėjams

|
			
		
		
		52011PC0871
		
			Pasiūlymas TARYBOS SPRENDIMAS kuriuo nustatoma Europos Sąjungos pozicija Pasaulio prekybos organizacijos (PPO) Ministrų konferencijoje dėl prašymo taikyti įsipareigojimų atidėjimą, pagal kurį PPO narės taiko lengvatinį režimą mažiausiai išsivysčiusių šalių paslaugoms ir paslaugų teikėjams /* KOM/2011/0871 galutinis - 2011/0426 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO TIKSLAS
Šio pasiūlymo tikslas – sudaryti Europos
Sąjungai sąlygas prisijungti prie konsensuso Pasaulio prekybos
organizacijoje (PPO) dėl PPO Ministrų konferencijos leidimo
atidėti įsipareigojimus[1].
Pasiūlyme nurodyta, kad Taryba suteikia Komisijai įgaliojimus Europos
Sąjungos vardu priimti poziciją dėl prisijungimo prie konsensuso
PPO dėl prašymo pagal PPO steigimo sutarties IX straipsnį taikyti
lengvatinį režimą mažiausiai išsivysčiusių šalių
paslaugoms ir paslaugų teikėjams. 
2.           TEISINIS PASIŪLYMO
PAGRINDAS
Sutarties dėl Europos Sąjungos
veikimo (SESV) 218 straipsnio 9 dalyje nustatyta, kad kai
tarptautiniu susitarimu įsteigtame organe reikia priimti teisinę
galią turintį sprendimą, Taryba, remdamasi Komisijos ar Sąjungos
vyriausiojo įgaliotinio užsienio reikalams ir saugumo politikai
pasiūlymu, priima sprendimą, kuriuo nustatoma pozicija, kuri turi
būti priimta Sąjungos vardu. Ši nuostata taikoma suteikiant
leidimą atidėti įsipareigojimų vykdymą, nes šis
sprendimas priimamas tarptautiniu susitarimu, kuris turi poveikio ES
teisėms ir prievolėms, įsteigtame organe (PPO Ministrų
konferencijoje).
Numatytas atidėjimas susijęs su
prievolėmis pagal Bendrąjį susitarimą dėl prekybos
paslaugomis ir taikomas visiems sektoriams, įskaitant transporto
paslaugų sektorių. Todėl siūlomam sprendimui taikomi SESV
91 straipsnis, 100 straipsnis ir 207 straipsnio 4 dalies pirma pastraipa. 
3.           PASIŪLYMO TAIKYMO
SRITIS
Komisijai turi būti suteikti
įgaliojimai priimti poziciją Europos Sąjungos vardu remti
prašymą atidėti įsipareigojimą taikyti Bendrojo susitarimo
dėl prekybos paslaugomis (GATS) II straipsnio 1 dalį, taikant
lengvatinį režimą mažiausiai išsivysčiusių šalių
paslaugoms ir paslaugų teikėjams, bet netaikant to paties režimo
visų kitų PPO narių panašioms paslaugoms ir paslaugų
teikėjams.
Pagal SESV 218 straipsnio 10 dalį Europos
Parlamentas turi būti nedelsiant išsamiai informuojamas.
2011/0426 (NLE)
Pasiūlymas
TARYBOS SPRENDIMAS
kuriuo nustatoma Europos Sąjungos
pozicija Pasaulio prekybos organizacijos (PPO) Ministrų konferencijoje
dėl prašymo taikyti įsipareigojimų atidėjimą, pagal
kurį PPO narės taiko lengvatinį režimą mažiausiai
išsivysčiusių šalių paslaugoms ir paslaugų teikėjams
EUROPOS SĄJUNGOS TARYBA,
atsižvelgdama
į Sutartį dėl Europos Sąjungos veikimo, ypač į
jos 91 straipsnį, 100 straipsnį ir 207 straipsnio 4 dalies
pirmąją pastraipą kartu su 218 straipsnio 9 dalimi, 
atsižvelgdama į Europos Komisijos
pasiūlymą, 
kadangi:
(1)              
            Marakešo susitarimo, kuriuo
įsteigiama Pasaulio prekybos organizacija (toliau – PPO steigimo sutartis)
IX straipsnyje nustatytos PPO steigimo sutarties 1A, 1B ar 1C prieduose
nurodytų daugiašalių prekybos susitarimų ir jų priedų
leidimo atidėti įsipareigojimus suteikimo procedūros;
(2)              
            kreiptasi dėl atidėjimo,
kuriuo PPO narės galėtų taikyti lengvatinį režimą
mažiausiai išsivysčiusių šalių paslaugoms ir paslaugų
teikėjams, netaikydamos to paties režimo visų kitų PPO
narių (nuorodoje nurodyti susijusį PPO dokumentą) panašioms
paslaugoms ir paslaugų teikėjams, išimties tvarka nukrypdamos nuo
Bendrojo susitarimo dėl prekybos paslaugomis II straipsnio 1 dalies
prievolės; 
(3)              
            Europos Sąjunga suinteresuota
remti šį atidėjimo prašymą ir taip užbaigti Dohos vystymosi
darbotvarkės derybas dėl paslaugų, kurios ypač svarbios
mažiausiai išsivysčiusioms šalims narėms,
PRIĖMĖ ŠĮ
SPRENDIMĄ:
1 straipsnis
Europos Sąjungos pozicija Pasaulio
prekybos organizacijos Ministrų konferencijoje yra remti pagal Marakešo
susitarimo, kuriuo įsteigiama Pasaulio prekybos organizacija, IX straipsnio
3 dalį pateiktą prašymą dėl įsipareigojimų
atidėjimo, pagal kurį PPO narės galės taikyti
lengvatinį režimą mažiausiai išsivysčiusių šalių
paslaugoms ir paslaugų teikėjams.
2 straipsnis
Šis sprendimas įsigalioja jo priėmimo dieną.
Priimta Briuselyje
                                                                       Tarybos
vardu
                                                                       Pirmininkas
[1]               Įsipareigojimų atidėjimai yra PPO
Generalinės tarybos arba Ministrų konferencijos suteikiami leidimai
laikinai nukrypti nuo tam tikrų taikytinų PPO prievolių.